Public procurement notice: Contract Award Notice
Published: 2020-05-15
Buyer: Liikenne- ja viestintävirasto
Country: FI
Contract type: Services
Procedure: Open procedure
CPV classification: 85100000: Health services

Technical requirements: Hankinnan kohteena on kuntoremonttikurssin järjestäminen Liikenne- ja viestintävirasto Traficomin henkilöstölle. Kuntoremonttikurssin tavoitteena on henkilöstön työkyvyn ylläpitäminen ja työkykyä haittaavien oireiden ennaltaehkäisy sekä terveyden edistäminen ja motivoiminen terveellisiin elämäntapoihin, säännölliseen liikuntaan ja hyvinvointiin. Kuntoremontti kannustaa ja ohjaa työntekijää ottamaan vastuuta omasta hyvinvoinnistaan. Osanottajan terveydentila kartoitetaan mm. kuntotestein ja hänelle laaditaan testien tuloksiin perustuvat kunto-ohjeet.
Kuntoremonttikurssitoiminta on Kansaneläkelaitos Kelan kriteerien mukaan varhaisen vaiheen kuntoutusta, jonka tavoitteena on ennaltaehkäistä työkykyä haittaavien oireiden syntymistä, ja siinä keskitytään asiakkaan fyysisen kunnon, työhyvinvoinnin ja henkisen jaksamisen varhaiseen tukemiseen kuntoutuksen keinoin. Hankinnan kohde on kuvattu tarkemmin tarjouspyynnössä ja sen liitteissä.
Kuntoremontissa keskitytään asiakkaan fyysisen kunnon, työhyvinvoinnin ja henkisen jaksamisen varhaiseen tukemiseen kuntoutuksen keinoin. Se suunnitellaan ja toteutetaan työpaikan sekä työterveyshuollon yhteistyönä. Kuntoremontin suunnittelussa huomioidaan, että siitä muodostuu tarkoituksenmukainen kuntoutuskokonaisuus, joka tukee työntekijän ja työyhteisön työhyvinvointia.
Kuntoremonttikurssin on täytettävä kuntoutusrahalaissa ja -asetuksessa mainitut edellytykset, jotta kuntoutujalla on muiden ehtojen täyttyessä mahdollisuus saada työterveyshuollosta kuntoutuspäätös ja hakea Kelan kuntoutusrahaa. Kuntoremonttikurssi on osallistujalle työaikaa, jolloin kuntoutusraha maksetaan työnantajalle.
Traficom hankkii kuljetukset kuntoremonttikohteeseen omalla kustannuksellaan Hansel Oy:n valtion hankintayksiköiden käyttöön kilpailuttamasta tilausajopalveluiden puitejärjestelystä.
Kurssille pääsy edellyttää työterveyshoitajan suositusta. Osallistujamäärä on rajoitettu kerrallaan noin kahteenkymmeneen (2) ja osallistujien karsinta tehdään tarvittaessa yhteistyössä työterveyshuollon kanssa.
Traficom varaa option myös toiseen ryhmään, jonka osallistujamäärä on 10–20 henkilöä, mikäli ensimmäiselle kurssille tulee hakijoita yli kurssin maksimiosallistujamäärän eli enemmän kuin 20 tai toisen kurssin järjestäminen todetaan muusta työhyvinvointiin liittyvästä syystä tarpeelliseksi.
Tämän toisen ryhmän aloitusajankohta on joko samanaikaisesti varsinaisen ryhmän kanssa tai sen aloitus on elo–syyskuussa jaksottuen seuraavasti:
Traficom sopii yhdessä tarjoajan kanssa kurssin tarkemmasta ajankohdasta. Traficom ei näin ollen sitoudu edellä mainittuihin ajankohtiin. Kolmannen jakson seurantaviikonlopussa voi olla vähemmän osallistujia kuin varsinaisella kurssilla.
Varsinainen sopimuskausi on 36 kuukautta (3 v) sopimuksen allekirjoittamisesta. Sen lisäksi on mahdollisuus kaksi (2) kertaa 12 kuukauden (1 v) optiokauteen.
Tarjouksia saatiin kaksi (2) kappaletta. Hankintamenettelyn aikana toinen tarjoajista on hakeutunut konkurssiin. Julkisista hankinnoista ja käyttöoikeussopimuksista annetun lain 81 §:n mukaan hankintayksikkö voi päätöksellään sulkea tarjouskilpailun ulkopuolelle ehdokkaan tai tarjoajan, joka on konkurssissa. Näin ollen hyväksyttäviä tarjouksia olisi jäänyt jäljelle vain yksi (1). Jäljelle jäänyt tarjous ylittää etäisyydestä johtuen hinnaltaan sen mitä hankintayksikkö oli varautunut ottaen vielä huomioon poikkeusolojen vuoksi muuttuneen rahoituksellisen tilanteen.
Hankinnan tarve on muuttunut hankintamenettelyn aikana. Kuntoremonttikurssien järjestäminen ei koronavirustilanteen takia ole tällä hetkellä mahdollista, eikä tätä päätöstä tehtäessä ole tiedossa milloin tilanne muuttuu. Päätöstä mahdollisesta hankinnan uudelleen kilpailuttamisesta ja hankinnan laajuudesta ei ole tehty.
Hankintalain 125 §:n mukaan hankinta voidaan keskeyttää todellisesta ja perustellusta syystä. Edellä olevat perusteet täyttävät ne, mitä hallituksen esityksen yksityiskohtaisissa perusteluissa (HE 182/2010 vp) s. 22 on todettu.